NaiveNeuron/SloPal huggingface dataset:
Kuffa, Štefan, poslanec NR SR (2014-07-09):
Ďakujem za slovo. Komora sociálnych pracovníkov, myslím si, že v tomto smere, teda že bude to dobrovoľné členstvo, tak to je to pozitívne, čo sa tuná mení, ale naozaj, vydávanie tých povolení za 66 eur, sú tuná celé roky ľudia, ktorí robia túto sociálnu prácu, naozaj majú dobré praktické skúsenosti, zručnosti a teraz to bude podmienené nejakým befelom, nejakým papierom, komora, ktorá bude musieť na to vydávať. Myslím si, že toto je jednoducho pre týchto ľudí, zaťaží to v podstate ich peňaženku, konkrétne ich rozpočet. Pán minister, možno by ste sa mohli nad tým zamyslieť, ako to znížiť, alebo (reakcia ministra), alebo, vyjadríte sa k tomu, ďakujem veľmi pekne. Ale faktom je to, že pribúdajú nám ľudia v celej Európe, nielen u nás, ktorí sú odkázaní na sociálnu pomoc. Ak to bude naozaj podmienené aj tým vzdelaním a tá lehota do roku 2020, ja si dovolím povedať, že naozaj je veľmi, veľmi krátka a veľmi malá, potom budú tu ľudia v stredne dospelom veku, ktorí už jednoducho budú mať aj problém doplniť si tú sociálnu službu. Celkom by som to neporovnával možno s komorou sestier, respektíve s komorou lekárov. Predsa je tam oveľa vyššia odborná činnosť, ktorá je tuná potrebná. Hrozí poškodenie zdravia. Aj tu sa to síce môže stať, ale zas aby to sme len nechrlili ako na takom mlynčeku sociálnych pracovníkov na vysokých školách. Častokrát aj to vzdelávanie tých sociálnych pracovníkov nie je na tej požadovanej úrovni. Tie praktické zručnosti, ktoré majú za tých 20 rokov, oveľa viac prevyšujú ako možno nejaký ten papier z vysokej školy, či už bakalárske vzdelanie alebo to magisterské vzdelanie. Nechcem tým povedať to, no, nestihnem... (Prerušenie vystúpenia časomerom.)
Bašistová, Alena, poslankyňa NR SR (2017-11-28):
Ďakujem za slovo. Vážený pán predsedajúci, vážené pani poslankyne, páni poslanci, pán minister, v súlade s § 73 zákona o rokovacom poriadku som bola určená za spravodajkyňu k návrhu zákona, ktorý je uvedený pod tlačou 761. Predkladám informáciu k predloženému návrh zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 785 z 10. novembra 2017 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 26. januára 2018 a v gestorskom výbore do 29. januára 2018. Prosím, pán predsedajúci, otvorte všeobecnú rozpravu.
F. Mikloško, poslanec: (2003-10-22):
V čom ale ja vidím problém, je, že aj jeden, aj druhý zákon narába s pojmom verejnoprávna inštitúcia, pričom dodnes nevieme, čo toto je. Čo nevidieť sa ukáže tento problém pri probléme transformácie TASR. A preto aj dnes tu vznikla diskusia, a podľa mňa tej diskusii sa nevyhneme medzi prvým a druhým čítaním, či predsa by sa nemal najprv nejakým spôsobom prijať zákon o verejnoprávnych inštitúciách, a potom na takúto zhodu, na ktorej sa teda tu zhodneme, čo to vlastne je, lebo to dnes nikto nevie definovať, by mal byť prijatý príp. zákon o rozhlase, zákon o televízii. A o tom budeme diskutovať. Čiže v tomto smere aj ja odporúčam, aby zákon išiel do druhého čítania, ale nevyhneme sa tu vážnej diskusii len preto, že je tam veľa vecí, ktoré visia vo vzduchu, bohužiaľ. Ďakujem.
Glváč, Martin, podpredseda NR SR (2018-12-04):
Ďakujem. Dávam slovo spoločnému spravodajcovi z výboru pre sociálne veci poslancovi Erikovi Tomášovi, aby podal správu o výsledku prerokovania návrhu vo výboroch Národnej rady. Nech sa páči, pán poslanec.
Kollár, Boris, predseda NR SR (2021-10-26):
Prosím, prezentujme sa a hlasujme. (Hlasovanie.) Prítomných 130 poslancov, za 93, zdržalo sa 37. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Buček, Jozef, poslanec NR SR (2017-02-01):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci, Výboru Národnej rady Slovenskej republiky pre ľudské práva a národnostné menšiny, Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním Výbor Národnej rady Slovenskej republiky pre obranu a bezpečnosť a aby predmetný návrh zákona výbory prerokovali do 17. marca 2017 a v gestorskom výbore do 20. marca 2017.
Zmajkovičová, Renáta, podpredsedníčka NR SR (2014-06-11):
V rozprave vystúpi pán poslanec Kuffa, nech sa páči.
Tomáš, Erik, poslanec NR SR (2023-02-01):
Vážený pán predseda, žiadam, aby sa body, zákon, alebo novela zákona o sociálnom poistení, teda tlač 1315, a novela zákona o dotáciách v pôsobnosti ministerstva práce, sociálnych vecí a rodiny, tlač 1381, zaradili do programu schôdze ako body číslo 45 a číslo a číslo 88, tak ako to bolo pôvodne v elektronickej podobe. Zdôvodnenie: Vážený pán predseda, je absolútne bezprecedentné, aby ste vy ako predseda parlamentu zneužívali svoje postavenie na bezdôvodné prekladanie návrhov na koniec schôdze. Chcem upozorniť, že zákon o sociálnom poistení bol schválený sociálnym výborom všetkými hlasmi vrátane vašej poslankyne a obedy zadarmo, pán predseda, ste vy najprv zrušili ako SME RODINA a teraz ich chcete obnoviť. Nerobte politiku, pridajte sa k našim návrhom!
Bugár, Béla, podpredseda NR SR (2016-11-22):
Ďalej v rozprave... (Reakcia z pléna.) Mali ste sa prihlásiť. Pán poslanec Poliačik bude reagovať na faktické poznámky.
Danko, Andrej, predseda NR SR (2017-05-19):
Ďakujem. Reakcia s faktickou, pán poslanec Dostál, nech sa páči.
Laurenčík, Milan, podpredseda NR SR (2021-05-03):
Pán poslanec Andrej Medvecký, nech sa páči.
Pellegrini, Peter, predseda NR SR (2015-05-20):
Dokončíme vaším vystúpením, aj keby bolo o niečo dlhšie.
P. Hrušovský, podpredseda NR SR: (2002-03-20):
M. Mesiarik, poslanec.: Ďakujem za upozornenie. Navrhujem hlasovať o tom, že Národná rada v zmysle § 73 ods. 3 písm. c) zákona 350/1996 Z. z. o rokovacom poriadku súhlasí s tým, aby návrh zákona bol prerokovaný v druhom čítaní.
Hraško, Igor, poslanec NR SR (2013-09-18):
Ďakujem pekne, pán predseda. Chcel by som vás požiadať, aby ste sa verejne ospravedlnili poslancom Obyčajných ľudí a nezávislých osobností za klamstvá, ktoré ste dneska prezentovali v televízii TA3 o tom... (Prerušenie vystúpenia predsedajúcim.)
Matovič, Igor, dočasne poverený minister financií SR (2022-12-20):
Ďakujem pekne. Tak ako som povedal, lobisti sa ozvali. V Maďarsku rovnakú daň zavádzajú vo výške 95 %. My sme prišli s návrhom 70 %, ale keďže páni z SaS a ich predseda je veľmi dobrý priateľ istého pána Sabola, ktorý je veľmi dobrý priateľ vedenia rafinérie Slovnaft, tak lobisti prídu sem s návrhom na 50 %. Čo to znamená voči vládnemu návrhu zákona? Že darujeme 150 mil. maďarskému štátnemu rozpočtu. Toto je hanba! Toto nie sú slovenské štátne záujmy a toto sú záujmy iných mocností.
B. Bugár, podpredseda NR SR: (2003-02-27):
Pani podpredsedníčka, nech sa páči, máte slovo. Z. Martináková, podpredsedníčka NR SR: Panie poslankyne, páni poslanci, chcem podať jeden malý pozmeňujúci návrh k tomuto návrhu zákona, k tejto novele. Týka sa § 3b. V tlači, v ktorej vám bol rozdaný tento pozmeňujúci návrh, je malá technická chyba, je tam len § 3. Je to § 3b a hovorí o tom, aké musí spĺňať predpoklady uchádzač o funkciu výkonného riaditeľa Strediska pre ľudské práva. Pozmeňujúci návrh znie, teda § 3b ods. 2: „Výkonný riaditeľ je štatutárnym orgánom strediska. Za výkonného riaditeľa môže byť zvolená bezúhonná osoba, ktorá dosiahla vek 35 rokov, má vysokoškolské vzdelanie druhého stupňa a je činná v oblasti ochrany ľudských práv a základných slobôd“, a teraz nasleduje môj pozmeňujúci návrh, ktorý som oproti tomu, ktorý vám bol rozdaný, po dohode s pánom ministrom len legislatívnotechnicky poopravila a znie, „je činná v oblasti ochrany ľudských práv a základných slobôd alebo v oblasti ochrany práv detí“ a potom pokračuje ten paragraf v pôvodnom znení. Ako odôvodnenie tohto návrhu by som chcela spomenúť niekoľko faktov. Plne sa stotožňujem s vystúpením pani spoločnej spravodajkyne, pani poslankyne Sabolovej, ktorá veľmi stručne, ale jasne charakterizovala doterajšiu činnosť strediska, aj tie hlavné problémy. Veľmi som uvítala v tejto novele hlavne to, že stredisko dostalo do pôsobnosti oblasť práv detí na Slovensku. Aj v tejto snemovni sedí niekoľko poslancov a predovšetkým poslankýň, ktoré sa dlhodobo venujú oblasti práv detí a poznajú veľmi dobre túto problematiku. Vedia aj to, že ani inštitucionálne nemáme dobre zabezpečené to, aby tu bola inštitúcia a ľudia, ktorí sa veľmi zodpovedne, cieľavedome budú venovať oblasti ochrany práv detí, budú mať na to kompetencie a budú predkladať návrhy, čo v tejto oblasti treba na Slovensku zmeniť a prijať. Preto si myslím, že by sme mali využiť túto možnosť a zároveň s tým, že sa stredisko bude venovať tejto oblasti, dbať aj na to, aby človek, ktorý bude stáť na čele tohto strediska pre ľudské práva, agendu práv detí dobre poznal. Poznal medzinárodnoprávne záväzky, ktoré Slovensko má v tejto oblasti, a aby sme naozaj jeho činnosť aj zaregistrovali. Veľmi pekne by som vás chcela poprosiť o podporu tomuto malému pozmeňujúcemu návrhu, pretože si myslím, že činnosť strediska týmto smerom by mohla byť mimoriadne užitočná. Ďakujem vám pekne za pozornosť.
Sárközy, Irén, poslankyňa NR SR (2019-11-29):
Ďakujem veľmi pekne za všetky reakcie. Začnem odzadu. Pán poslanec Grendel, našťastie máme úspechy a môžme o tých úspechoch rozprávať a tie úspechy sú nemalé, čo sa týka aj finančných prostriedkov. Takže ja som naozaj rada. Ale chcem ešte raz zdôrazniť, že tie návrhy, ktoré sme podávali a teraz už sú zahrnuté do rozpočtu, a budú peniaze pribúdať rodinám, tak tá podpora bola nielen zo strany koalície, aj zo strany opozície. A, áno, vyzdvihla som to, pretože je to pohľad MOST-u – HÍD na rozpočet. Čo sa týka reakcie, ďakujem veľmi pekne za, za, za pripomienku pánovi poslancovi Dostálovi. A, pán poslanec Heger, áno, aj staršie deti by si to zaslúžili. My to máme v programe, vrátim sa k nášmu programu (povedané s úsmevom) a možnože bude to také, také programové. Ale, samozrejme, treba na to mať prostriedky v tom zmysle, že treba vyrokovať a sa pozrieť na rozpočty obcí, miest a na ich kompetencie, tak ako ste vraveli. A čo sa týka, my sme mali pripravené, ale už sme to nepodali, chceli sme prísť s automatom na výpočet nezdaniteľnej časti základu dane. Máme to vypracované, ale zistili sme, že keby sme na rok 2021 len prepočítali to, čo máme teraz, teda 21-násobok, tak bolo by to ďalších 128 mil. na rok 2021 mínus z rozpočtu obcí a miest, a práve preto sme neprišli s touto iniciatívou, pretože si uvedomujeme, že treba sa pozrieť na kompetencie, ak chceme prijať ďalšie takéto návrhy. Takže ďakujem každému za príspevok.
Grendel, Gábor, podpredseda NR SR (2020-06-05):
Pani poslankyňa, nechajte, prosím, hovoriť rečníka a prípadne...
Blanár, Juraj, podpredseda NR SR (2023-05-24):
Ďakujem, pán spravodajca. Otváram všeobecnú rozpravu. Písomnú prihlášku som neobdržal, preto dávam možnosť prihlásiť sa ústne. Pani poslankyňa Bittó Cigániková ako jediná. Uzatváram možnosť prihlásiť sa do rozpravy. Nech sa páči, máte slovo, pani poslankyňa.
Jurinová, Erika, podpredsedníčka NR SR (2014-06-27):
Ďakujem pekne, pani spravodajkyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Uzatváram možnosť prihlásiť sa do rozpravy. Do rozpravy sú prihlásení dvaja páni poslanci, pán poslanec Huba a Mičovský. Prvému z nich, pánovi poslancovi Hubovi, odovzdávam slovo.
Fitz, Peter, poslanec NR SR (2014-11-09):
Ďakujem za slovo. Pán predseda, ďakujem za vaše vystúpenie. Už skoro 50 hodín tu sedíme a rokujeme o návrhu na vyslovenie nedôvery predsedovi vlády Slovenskej republiky pánovi Robertovi Ficovi a pozrime sa, kam sa táto debata dostala. Dostala sa sem, až tak ďaleko, že pán poslanec Lipšic, ktorého ja neviem, kam mám zaradiť, ktorý prišiel do parlamentu po pleciach KDH, teraz tu sedí ako kto? Ako nezávislý poslanec alebo ako zástupca NOVY? Ja neviem. A snaží sa obviniť nás všetkých, ktorí sme tu, tým, že sme prepojení s finančnými skupinami. Tvrdo toto odmietam, odmietam to za mňa, za predsedu, za nás všetkých, ktorí sme tu. Odkiaľ máte tú silu a tieto nápady a myšlienky? Vám sa už o tom všetkom musí aj snívať. Vy osobne chcete takú veľkú pomstu, ale ja verím, že všetko raz príde a vy, pán Lipšic, budete tam, kde naozaj máte byť. Prosím vás, ospravedlňte sa pánovi predsedovi a všetkým nám poslancom. Ďakujem.
Žiga, Peter, podpredseda NR SR (2024-09-17):
Otváram rozpravu v rámci tretieho čítania . Chcem sa opýtať, či sa hlási niekto do rozpravy. Nie je tomu tak, končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Cech, Jozef, poslanec NR SR (2024-04-18):
Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona o centrálnom informačnom systéme štátnej služby a o zmene a doplnení zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov, tlač 141a. Národná rada Slovenskej republiky uznesením č. 112 z 13. februára 2024 pridelila predmetný návrh zákona na prerokovanie: ústavnoprávnemu výboru, výboru pre financie a rozpočet, výboru pre verejnú správu a regionálny rozvoj a výboru pre sociálne veci. Určila zároveň výbor pre sociálne veci ako gestorský výbor a lehotu na prerokovanie návrhu zákona v druhom čítaní vo výboroch. Predmetný návrh zákona, tlač 141, prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva 20 pozmeňujúcich návrhov. Gestorský výbor odporúča hlasovať o bodoch 1 až 20 v štvrtej časti tejto spoločnej správy spoločne so stanoviskom gestorského výboru schváliť. Gestorský výbor odporúča návrh zákona v znení schválených pozmeňujúcich návrhov schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 32 z 15. apríla 2024. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, prosím, otvorte rozpravu.
Bugár, Béla, podpredseda NR SR (2017-02-07):
Prezentujme sa a hlasujme o návrhu prerokovať zákon v druhom čítaní. (Hlasovanie.) Prítomných 137 poslancov, za 62, proti 3, zdržalo sa 72 poslancov. Národná rada neprerokuje tento návrh zákona v druhom čítaní. Ďakujem pani poslankyni. Teraz prosím pána poslanca Krajčiho, ktorý je spravodajcom k návrhu poslancov pána Kollára a Šebovej, Krištúfkovej a Gogu na vydanie zákona, ktorým sa mení zákon č. 363/2011 Z. z. o rozsahu a podmienkach úhrady liekov, tlač 365. Pán poslanec Krajčí, ako spravodajca máte slovo. (Hlasovanie o návrhu poslancov Národnej rady Slovenskej republiky Borisa Kollára, Zuzany Šebovej, Petry Krištúfkovej a Ľudovíta Gogu na vydanie zákona, ktorým sa mení zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 365.)
T. Cabaj, poslanec: (2003-09-18):
Toto je jednoducho stanovisko. Ak všetky problémy, ktoré sa tam objavovali a všetky boli, ale skončilo to rozhodnutím Najvyššieho súdu, ktorý sme mali možnosť všetci vidieť. Jednoducho nebolo o čom. Ale ak následne pokračuje potom prednosta okresného úradu a robí také veci, aké robil jednak v tom čase, keď sme boli na poslaneckom prieskume a mali sme možnosť vidieť, akým spôsobom vstupoval a zariaďoval, prepáč, Milan, ale zrejme s takýmito prednostami okresných úradov dieru do sveta neurobíme. A či už robí dobré meno vám alebo komu, je to predstaviteľ vládnej koalície, pretože tá ho vymenovala do funkcie. A myslím si, že mal by byť záujem na tom, aby títo štátni úradníci, ktorí sú platení z daní a poplatkov občanov, aby robili v prospech občanov a nie rôznych lobistických záujmových skupín, ako sa to v tomto prípade deje. A nemôže si umývať ruky ani minister vnútra, ktorý povie, že on nemá na to dosah. Preto ak je to v tejto rovine, tak potom veľmi rýchlo zrušme, veľmi rýchlo zrušme všetky tieto úrady štátnej správy, ak tie vrcholové orgány si nevedia zabezpečiť poriadok, aby toto fungovalo, pretože sú to zbytočne vyhodené prostriedky, aby sa ešte potom „lapajčiny“ robili na úkor peňazí daňových poplatníkov, ktorí ich platia. Určite ich neplatia za to, aby sa tam robilo to, čo on chce v prospech, ja neviem, koho a ktorej skupiny, aj keď niektorí tušíme, že v prospech koho toto všetko robí.
Budaj, Ján, poslanec NR SR (2019-01-29):
Ďakujem pani Remišovej, že mi ušetrila prácu a preukázala, že jej tvrdenie o jednej miliarde bolo mimoriadne konzervatívne. Kiežby opozícia vždy takto opatrne vyslovovala čísla, aby mohla v pokoji v priebehu jednej diskusnej, jedného diskusného príspevku preukázať, že čísla, naozaj nepreháňa, ale naopak, vyjadruje sa veľmi konzervatívne. Vážení kolegovia poslanci, aj vy, ktorí ste neprítomní, pán prezident Kiska končí vo svojom úrade. Viem, že najmä v koalícii existuje predpojatosť, z mnohých príčin si viem predstaviť jej príčiny. Jednoducho prelamovanie veta prezidenta je akoby taká politická povinnosť. Skúste v tomto prípade sa pozrieť na to objektívnejšie. Tak ako sa pozrela kolegyňa Remišová, ktorá upozorňuje ešte na trojnásobne väčšie výdaje, a to tu nehovoríme o tých najhlbších škodách, lebo tie sú sociálne, tie zasahujú budúce generácie a najmä myslím, že kvôli nim tu my ako poslanci sedíme.
Viskupič, Jozef, poslanec NR SR (2017-12-01):
Fú. Nech začnú tieto, toto smerácke ostrie meča pokračovať vo faktických poznámkach, bol by som rád, keby nezanikol jeden a hlavný moment, a to je, že náš postoj v klube OĽANO alebo v klube Obyčajní ľudia a nezávislé osobnosti je jasný, je dlhodobo predvídateľný, pani Vaľová zase musí vykrikovať, a ten znie: kým sa bude zadlžovať Slovenská republika pod vládou SMER-u a súčasnej koalície, nemôže byť o zvyšovaní platov poslancov ani reči. Toto je jednoducho jasný, predvídateľný postoj a niekoľkokrát si ho v prejave zopakoval. To, čo budú rozprávať pani Vaľová, Bublavý, no, nedajbože, aj Hrnko, je nateraz irelevantné. Preto tento pozmeňujúci návrh podporíme a dúfam, keďže takýmto istým spôsobom to chceli spraviť tí, ktorí sa zdržali aj s tým, keď im vadilo skrátené legislatívne konanie, tak jednoducho prejde a túto tému vyriešime tým, že prijmeme tento pozmeňujúci návrh zákona. Platy poslancov sa jednoducho nemajú čo zvyšovať, kým sa zadlžuje krajina. Ďakujem.
Hrnčiar, Andrej, podpredseda NR SR (2017-09-13):
Pán poslanec Hrnko.
Laurenčík, Milan, podpredseda NR SR (2021-06-22):
Svoje právo v rozprave chce využiť ešte pani spravodajkyňa, nech sa páči.
Glváč, Martin, podpredseda NR SR (2016-11-29):
Ďakujem. S faktickými poznámkami dvaja poslanci. Ukončujem možnosť prihlásenia sa. Nech sa páči, pani poslankyňa Remišová.
Kmec, Stanislav, poslanec NR SR (2018-05-15):
Vážený pán predsedajúci, vážené pani poslankyne, vážení páni poslanci, v rozprave vystúpili pán poslanec Dostál a pani poslankyňa Remišová, ktorá podala jeden pozmeňujúci a doplňujúci návrh. Pán predsedajúci, dajte, prosím, hlasovať o bodoch 1 až 183 zo spoločnej správy s odporúčaním gestorského výboru schváliť.
Grendel, Gábor, podpredseda NR SR (2021-02-25):
Pán poslanec Mazurek.
Osuský, Peter, poslanec NR SR (2019-05-15):
Ďakujem za slovo, pán predsedajúci. Musím povedať, že k dvom veciam by som chcel uviesť taký príklad. Mali sme tu do tohto volebného obdobia dvoch milých, sympatických a statočných kolegov. Jeden bol Maňo Huba a druhý bol Janko Mičovský. Neviem si predstaviť, aký by mohol byť dôvod, aby ochranárske občianske združenie nemohlo osobne podporiť takéhoto človeka, hoc by bol na akejkoľvek kandidátke politickej strany, ako reprezentanta ich hodnotového sveta. Neviem si predstaviť, čo by na tom bolo zlého na to, aby to náš úplne v tomto bode chorý zákon zakazoval. A k tomu druhému som už pri predchádzajúcom predkladaní povedal to, že v nepochybnej nemeckej demokracii som deň pred parlamentnými voľbami v hoteli Stadt Berlin na raňajkách dostal na stôl noviny Berliner Tageszeitung a v ňom som si prečítal posledný z dňa predtým prieskum verejnej mienky. Chce ma niekto presvedčiť, že Slováci sú tak hlúpi, že ich treba zákonom chrániť 14 dní pred voľbami pred nejakou informáciou? Obvyklé zdôvodnenie typu „prieskumy sú sfalšované“, samozrejme, môže platiť pri každom prieskume na svete i pri tom 14 dní pred voľbami. Takže ak sa domnievame, že naši občania sú takí blbečkovia, že im musíme filtrovať a cediť informácie, lebo my vieme lepšie, čo by im poškodilo, tak to je trápne svedectvo zákonodarcu, ktorý takúto vec – asi ako jediný na svete – 14 dní, vymyslí.
Bugár, Béla, podpredseda NR SR (2017-05-19):
Pani poslankyňa, musíte sa prihlásiť, zbytočne mi ukazujete. Nech sa páči, môžte mať doplňujúcu otázku.
Glváč, Martin, podpredseda NR SR (2019-09-17):
Ďakujem. Pán spravodajca, záverečné slovo alebo požiadam o termín hlasovania. (Reakcia spravodajcu.) Dnes o jedenástej. Prerušujem rokovanie o tomto bode programu. Nasledujúcim bodom programu je druhé čítanie o návrhu poslancov Karola Farkašovského, Dušana Tittela, Magdalény Kuciaňovej, Juraja Soboňu a Tibora Jančulu na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov. Návrh zákona má tlač 1341, spoločná správa výborov má tlač 1341a. Dávam slovo poslancovi Farkašovskému, aby návrh zákona uviedol, nech sa páči. (Rokovanie o návrhu poslancov Národnej rady Slovenskej republiky Karola Farkašovského, Dušana Tittela, Magdalény Kuciaňovej, Juraja Soboňu a Tibora Jančulu na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1341.)
Bugár, Béla, podpredseda NR SR (2017-03-28):
Nech sa páči, prezentujme sa a hlasujme. (Hlasovanie.) Prítomných 145 poslancov, za 126, 2 proti, 16 sa zdržali hlasovania, 1 nehlasoval. Návrh sme schválili. Teraz prosím pána poslanca Bublavého, aby ako spravodajca uviedol v prvom čítaní hlasovanie o návrhu poslancov Bernaťáka, Glváča, Jarjabka, Glendu, Bugára na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva (tlač 451). (Hlasovanie o návrhu poslancov Národnej rady Slovenskej republiky Tibora Bernaťáka, Martina Glváča, Dušana Jarjabka, Tibora Glendu a Bélu Bugára na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 451.)
Kotleba, Marian, poslanec NR SR (2021-10-06):
Pán poslanec Žiak, vy ste začali tak celkom dobre, že sloboda, aby ľudia boli slobodní vo svojich právach, vo svojom nejakom postavení. Zažali ste tam proste o tej slobode. A ja som vám chcel dať otázku, že teda keď ste tak veľmi za tú slobodu, že či vám nevadí, že aj vy tam ste stáli s tým náhubkom ako Hannibal Lecter, ktorý vám niekto proste len tak predpísal a poslušne si ho dáte. Vláda núti ľudí nosiť tie náhubky, hoci výrobcovia rúšok jasne píšu, že tie rúška nechránia pred vírusmi a vy potom v náhubku ako symbol zotročenia idete rozprávať o slobode. No, ale na konci toho vášho vystúpenia a o tom bola aj reakcia vášho kolegu Valášeka, to v podstate vyznelo, že vy a poslanec Valášek ste sa hádali, kto viac bude v tomto parlamente obhajovať buzni. Ak to má byť nejaká, ak to má byť nejaké posolstvo pre národ, posolstvo pre ľudí, že poslancov platia v tomto ťažkom čase tak štedro na to, aby sa dvaja medzi sebou hádali, že kto je viacej za buzni, tak potom sa nečudujte, keď zajtra bude plný internet vtipu o tom, že Žiak s Valášekom sa hádal, že kto bude muž a kto bude žena.
Figeľ, Ján, podpredseda NR SR (2013-06-21):
Na vystúpenie Alojza Hlinu sú tri faktické poznámky. Nech sa páči, Július Brocka.
Kollár, Boris, predseda NR SR (2022-11-29):
Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Viskupič, Jozef, poslanec NR SR (2013-09-17):
Ďakujem za reakcie. Pán poslanec Číž, ja si vás vážim, sme spolu vo výbore kultúrnom a mediálnom, ale tú obludnosť, ktorú dokážete do svojich slov dať, a označiť ľudí, ktorých, ktorým my sme vytvorili alebo snažíme sa vytvoriť aj právne predpolie, aby – v atmosfére, ktorú inými zákonmi prijímate, v tomto parlamente – sme odstránili atmosféru strachu zo spoločnosti, tých nazývať udavačmi, či ako ste to povedali, je pre mňa obludnosť. Analýzy vám môžeme poskytnúť v ústnom vystúpení pri..., vystúpi náš právnik, my právnici všetci nie sme a nemyslíme si, že poslanecký mandát má zastávať iba právnik. Čiže ak tu príde vyjadrenie človeka, ktorý sa venuje štátnej správe alebo je lesník, a vy ho budete dehonestovať, dúfam, že ten obraz si ľudia urobia sami. K vystúpeniu pána poslanca Brocku. Viete, kopať do toho, kto vám podáva pomocnú ruku, sa mne celkom nepáči, ale už od vášho hnutia som na to zvyknutý. Mohli ste predsa pri tom, ako ste chystali návrh zákona, nemusel tu čítať náš poslanec 23-stranový pozmeňujúci návrh, tu v pléne, ak by ste prejavili aspoň elementárnu ochotu baviť sa a baviť sa o tejto téme, pretože vy robíte systémom: iba na našu značku. Takto sa v opozícii, ktorá má zhruba rovnako rozdelené, rozdelené podporu vo verejnosti, pracovať proste nedá. Ak je niekomu alebo nie je niekomu jasné, kto rozbíja opozíciu a kto nie, tak ste to, pán poslanec, v tomto prípade vy. Ďakujem.
Paška, Pavol, predseda NR SR (2014-11-08):
Pán poslanec Mikloško.
Abrhan, Pavol, poslanec NR SR (2012-12-11):
Ďakujem pekne. Vládny SMER odkázal opozícii, aby sa zjednotila, aby predstavila jedného kandidáta. Opozícia tak urobila. Teraz bude na vás, páni poslanci, zo strany SMER, či tohto kandidáta schválite alebo nie. A ďakujem pánovi poslancovi Matovičovi, že nás už informoval o ďalšom postupe, ako bude rokovať so stranou SMER o voľbe nového predsedu NKÚ. Ďakujem pekne. (Potlesk.)
Ďurkovský, Andrej, poslanec NR SR (2010-12-15):
Ďakujem pekne. Vážený pán predseda, prosím, dajte hlasovať o návrhu uznesenia Národnej rady Slovenskej republiky tak, ako bolo uvedené v spoločnej, ako príloha spoločnej správy výborov. Prosím, dajte o tom hlasovať.
Zmajkovičová, Renáta, podpredsedníčka NR SR (2014-05-16):
Pán poslanec Lebocký.
Hrnčiar, Andrej, doterajší podpredseda NR SR (2020-03-20):
Pán poslanec Martin Borguľa.
Grendel, Gábor, podpredseda NR SR (2021-04-01):
Procedurálny návrh, pán poslanec Suja.
Blcháč, Ján, poslanec NR SR (2022-05-05):
Ďakujem za slovo, vážený pán predsedajúci. Kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet, Ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 10. júna 2022 a gestorský výbor do 13. júna 2022. Pán predsedajúci, prosím, otvorte rozpravu k uvedenému návrhu zákona.
T. Cabaj, podpredseda NR SR: (2009-10-30):
S faktickou poznámkou vystúpi pán poslanec Ľubomír Petrák. Pripraví sa pán poslanec Ivan Štefanec.
Glváč, Martin, podpredseda NR SR (2019-10-15):
Ďakujem. S faktickými poznámkami nikto. Končím možnosť prihlásiť sa. Vyhlasujem všeobecnú rozpravu za skončenú. Pán navrhovateľ, chcete zareagovať? Nie. Pán spravodajca? Nie. Áno, prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov . Vládny návrh zákona má tlač 1550. Spoločná správa výborov má tlač 1550a. Pán minister dopravy a výstavby Árpád Érsek, žiadam vás, aby ste uviedol vládny návrh zákona. Nech sa páči.
Pellegrini, Peter, predseda NR SR (2023-12-08):
Prezentujme sa a hlasujme o bodoch spoločnej správy 1 až 6 s odporúčaním gestorského výboru schváliť. (Hlasovanie.) Prítomných 141 poslancov, za 77, proti 29, zdržalo sa 35 poslancov. Konštatujem, že sme body zo spoločnej správy schválili.
Glváč, Martin, podpredseda NR SR (2017-02-01):
Ďakujem. Nie je možná faktická poznámka, pretože to bolo slovo navrhovateľa. Chce sa k rozprave vyjadriť spravodajkyňa? Nie je tomu tak. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 362, návrh na jeho pridelenie na prerokovanie výborom je v rozhodnutí č. 378. Odovzdávam slovo pánovi ministrovi práce, sociálnych vecí a rodiny, aby vládny návrh zákona uviedol. Nech sa páči.
Huba, Mikuláš, poslanec NR SR (2014-05-30):
Ďakujem pekne za slovo, pani predsedajúca. Nie som ani zďaleka odborník na súdnictvo, ale na základe určitej vlastnej skúsenosti, ako aj na základe odborných konzultácií by som sa rád vyjadril k jedinej otázke, a to k otázke previerok. Vnímam, že ide o neuralgický bod tejto rozpravy aj to, že na otázku previerok sú diametrálne odlišné názory a zaznievajú tu aj vážne obavy. No zdanlivo paradoxne, ale zrejme skôr zákonite, s týmito obavami neprichádzajú ani tak tí, voči ktorým sú tieto previerky deklaratórne namierené, ale skôr tí, ktorí dlhodobo stav nášho súdnictva kritizujú, a spravidla sú to práve tí čestní a statoční a odvážni ľudia, ktorí napriek všetkým osobným rizikám túto kožu na trh nosia a ten mechanizmus previerok môže paradoxne – alebo zákonite? – postihnúť práve ich. A v čom vidím tú paralelu s nie tak dávnou históriou a s lustračným zákonom, je to, že ten lustračný zákon tiež postihol v prvom rade tzv. malé ryby – spolupracovníkov ŠtB, ktorí niekedy boli dokonca viac obeťou, ako vinníkom. A krutou iróniou osudu tí riadiaci dôstojníci ŠtB nielenže chodia dodnes po slobode, ale požívajú mnohé, mnohé výhody a smejú sa nám do tváre. Takže môj návrh je, aby sme išli dôsledne od hlavy dolu a postihovali v prvom rade „veľké ryby“... (Prerušenie vystúpenia časomerom.)
Doležal, Andrej, minister dopravy a výstavby SR (2021-10-27):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, dovoľte, aby som v mene podpredsedu vlády Slovenskej republiky pána Štefana Holého uviedol vládny návrh zákona, ktorým sa mení a dopĺňa zákon č. 218/2013 Z. z. o núdzových zásobách ropy a ropných výrobkoch a o riešení stavu ropnej núdze a o zmene a doplnení niektorých zákonov v znení neskorších predpisov. Tento vládny návrh zákona bol vypracovaný s cieľom zamedziť riziku obchádzania zákona, keďže doterajšia aplikačná prax v ojedinelých prípadoch ukázala komplikácie pri vynucovaní zákonných a zmluvných povinností niektorých vybraných podnikateľov, s ktorými bola uzatvorená zmluva o zabezpečení udržiavania núdzových zásob. Vládnym návrhom zákona sa tiež precizuje proces hlásenia údajov z Finančného riaditeľstva Slovenskej republiky pre Agentúru pre núdzové zásoby ropy a ropných výrobkov, tak aby bol tento postup v súlade s ostatnými právnymi predpismi v oblasti správy daní. Rovnako vládnym návrhom zákona dochádza k zmene termínu pre nahlásenie evidencie núdzových zásob Slovenskej republiky v Európskej komisii v súlade s platným znením smernice Rady 2009/119 zo 14. septembra 2009, ktorou sa členským štátom ukladá povinnosť udržiavať minimálne zásoby ropy a alebo ropných výrobkov. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého návrhu.
Ďuriš Nicholsonová, Lucia, podpredsedníčka NR SR (2018-06-20):
Ďakujem pekne. Otváram rozpravu k tomuto bodu. Písomne sa za klub Ľudová strana Naše Slovensko prihlásil pán poslanec Mazurek. Ďalej sa prihlásila písomne pani poslankyňa Grausová, pán poslanec Dostál. Pán poslanec Mazurek, máte slovo.
Grendel, Gábor, podpredseda NR SR (2020-09-23):
Prosím, prezentujme sa a hlasujme. Bude doplnený aj potom návrh pána poslanca Hattasa. (Hlasovanie.) Prítomných 82, za 78 poslancov, proti nikto, zdržali sa 4, nehlasovalo 0 poslancov. Konštatujem, že sme rozhodli o pridelení návrhu výborom. Ešte, pán spravodajca, jeden návrh.
Žiga, Peter, podpredseda NR SR (2024-09-17):
Prezentujme sa a hlasujme. (Hlasovanie.) 143 prítomných, 78 za, 65 sa udržalo. Konštatujem, že sme schválil vládny návrh novely zákona 73/1998 o štátnej službe príslušníkov Policajného zboru . Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 414/2012 o obchodovaní s emisnými kvótami, tlač 463. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, poslankyni Zuzane Matejičkovej, aby hlasovanie uviedla. Nech sa páči, pani spravodajkyňa. (Hlasovanie v prvom čítaní o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 463.)
P. Hrušovský, predseda NR SR: (2003-12-12):
(Hlasovanie.) 147 prítomných, 69 za, 24 proti, 54 sa zdržalo. Neschválili sme prvý návrh pani poslankyne Muškovej.
J. Halecký, poslanec: (2009-12-04):
Ale chcel by som upozorniť, že riešenie týchto hazardných hier podobne ako aj, čo ja viem, alkoholizmu, nikotinizmu alebo iných negatívnych moderných deformácií spoločností je len symptomatické, sekundárne, pretože prvotná príčina tkvie v modernom spôsobe života, v psychike človeka, v jeho založení, v jeho potrebách alebo v jeho nedokonalosti a nezdokonaľovaní. To znamená, že tieto hazardné hry sú prejavom stresu, úzkosti, ktorú človek rieši týmto deformovaným spôsobom. Čiže aj samotné riešenie problému spoločnosti, hazardných hier, primárne je výchova, dá sa povedať, k zdravému spôsobu života, k tréningu psychických funkcií, rodinných väzieb, pracovných väzieb na takej úrovni, aby človek nenachádzal tieto spôsoby, deformované spôsoby odreagovávania sa. Takže chcem podotknúť aj tento aspekt, ktorý súvisí aj s týmto zákonom. Ďakujem.
P. Frešo, poslanec: (2008-07-03):
Ďakujem pekne.
Danko, Andrej, podpredseda NR SR (2024-09-17):
Ďakujem. Bol podaný teda pozmeňovací návrh a v rozprave je jeden písomne prihlásený – pán poslanec Sabo. Nech sa páči.
Šeliga, Juraj, podpredseda NR SR (2021-01-14):
Pani poslankyňa...
P. Paška, predseda NR SR: (2008-12-04):
(Hlasovanie.) 133 prítomných, 112 za, 2 proti, 18 sa zdržalo, 1 nehlasoval. Tento návrh sme schválili.
Kollár, Boris, predseda NR SR (2022-06-14):
Vráťte čas, dve minúty pánovi poslancovi Kučerovi, dobre? A nech sa páči.
Figeľ, Ján, podpredseda NR SR (2013-06-27):
Ktorého ministra?
M. Číž, podpredseda NR SR: (2007-05-15):
Ešte raz poprosím vážených kolegov zaujať miesta v poslaneckých laviciach, pretože zdá sa, že hlasovať sa dá iba posediačky. Dobre. Vážené kolegyne, kolegovia, pristúpime k hlasovaniu. O slovo sa hlási pani poslankyňa Laššáková.
Zajac, Peter, poslanec NR SR (2011-06-28):
... že sa čohosi bojí. To je všetko. Takže ja sa teším z toho, že vy ste takí zúriví, ja to hovorím rovno, lebo to znamená, že si to tá Lampa verejnoprávne robí veľmi dobre. (Reakcia z pléna.)
Paška, Pavol, predseda NR SR (2014-05-13):
Pán poslanec, jediné, čo je možné, je, aby občania umožnili nám tu byť alebo nebyť. Ale nemôžeme nikoho z vás bez ohľadu na to, čo je obsahom, zaväzovať k ničomu. Takže, samozrejme, nebudeme o tom hlasovať. (Reakcie z pléna.) Poprosím teraz pána ministra pôdohospodárstva; máme tu pána ministra?, je tu; aby odôvodnil návrh vlády na skrátené legislatívne konanie o vládnom návrhu zákona o nadobúdaní vlastníctva poľnohospodárskeho pozemku. Je to tlač 976. Poprosím vás ešte, dámy a páni, o tomto, o tomto návrhu budeme po rozprave hlasovať ihneď, to znamená, či schválime návrh vlády na skrátené, alebo neschválime. Dobre? Takže, aby ste vedeli. Ďakujem. (Rokovanie o návrhu vlády na skrátené legislatívne konanie o vládnom návrhu zákona o nadobúdaní vlastníctva poľnohospodárskeho pozemku a o zmene a doplnení niektorých zákonov , tlač 976.)
A. Slafkovský, poslanec: (2002-04-03):
J. Migaš, predseda NR SR: Panie poslankyne, páni poslanci, hlasujeme o ostatných bodoch spoločne, okrem bodu 4, 10, 16, 17, 18, 19 a 22. O ostatných bodoch z tohto materiálu hlasujeme spoločne. (Hlasovanie.) Prítomných je 112 poslancov, za 93, proti 1, zdržali sa 17, nehlasoval 1. Konštatujem, že tieto návrhy návrhu pána poslanca Mesiarika sme schválili. Ďalej, nech sa páči.
Hrnčiar, Andrej, podpredseda NR SR (2019-05-09):
Pani poslankyňa Dubačová.
A. Belousovová, podpredsedníčka NR SR: (2008-05-20):
Dávam slovo spoločnej spravodajkyni z výboru pre vzdelanie, mládež, vedu a šport pani poslankyni Oľge Nachtmannovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa, máte slovo.
Danko, Andrej, predseda NR SR (2019-10-15):
Na základe upozornenia legislatívneho odboru poprosím, počkáme, pán minister, na návrh zákona 1617, teda tlač 1617, zákona o ozbrojených síl, pretože je chyba. Áno, ide 1617, takže päť minút vás poprosím ešte. Najmä pána poslanca Bašku. Som u pána ministra slúžil, tak teraz on trošku musí poslúchať. Takže nech sa páči, nasleduje druhé čítanie o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa menia niektoré zákony . Vládny návrh zákona má tlač 1617, informácia výborov má tlač 1617a. Prosím ministra obrany pána Petra Gajdoša, aby vládny návrh zákona odôvodnil.
Laššáková, Jana, podpredsedníčka NR SR (2012-09-11):
Ďalej vystúpi v rozprave pani poslankyňa Žitňanská, nech sa páči.
Glváč, Martin, poslanec NR SR (2011-09-13):
Ďakujem veľmi pekne. Pôvodne som chcel v rozprave, ale už to tu dvakrát zaznelo a teraz aj pán predseda Fico to spomenul. Chcel som sa zamerať len na tú časť, že pani premiérka aj minister vnútra maria vyšetrovanie. S kolegami sa pokúsime to aj sformulovať a podať aj podanie na prokuratúru s tým, aby začalo šetrenie vo veci podozrenia zo spáchania trestného činu marenia vyšetrovania, pretože minister vnútra nie je orgán činný v trestnom konaní ani vyšetrovateľ. Mám tu citáty z TA3 z tlačovky zo 17. 11.: „Keď som pani premiérke prvýkrát telefonoval, že máme takýto prípad, prebehal akcia, kto sú podozriví, prípadní, jej prvá reakcia bola: ʺObviňujte a zatýkajte.ʺ“ To povedal aj dneska pán minister vnútra. Nie je orgán činný v trestnom konaní, nemal o tom vedieť. Pani premiérka ďalej: „Vyšetrovateľ ma informoval, že je širší okruh podozrivých osôb.“ Áno, minimálne musí byť svedok. Ona musela byť vypočutá, preto nemohla sa stretnúť s vyšetrovateľom, lebo ju mal vypočuť. Pretože mohol jej klásť otázky, či náhodou ju niekto neovplyvňoval, kto, a keď, tak kto ju ovplyvňoval, kto ju navádzal, aby bolo vyhovené tejto žiadosti. A keď, nehovorím o tom, že môže byť len svedok, ale kľudne to môže byť aj hlava celej skupiny, ktorá môže byť kľudne podozrivá. A vyšetrovateľ sa musí zaoberať aj s takou verziou, že pani premiérka je podozrivá z toho, že dala účelovú túto dotáciu, lebo vieme, že jedna časť išla z ministerstva školstva a toto mohla byť tzv. štichproba z rezervy premiérky. Ďakujem.
Ďuriš Nicholsonová, Lucia, podpredsedníčka NR SR (2018-10-23):
Pán poslanec Mizík.
S. Janiš, poslanec: (2007-06-26):
Keď pozerám na návrh zákona, ktorý reflektuje na tento zákon o zrušení krajských úradov, tak ma to iba utvrdzuje, že tie dva mesiace dozadu som mal, ak nie 100-percentnú, tak 110-percentnú pravdu. Ja som sa vtedy aj zmienil, že jednou takou agendou tohto zákona o rušení krajských úradov bolo aj priblíženie štátnej správy občanom. No a napriek tomu, že toto bolo propagované aj v tomto množstve zákonov, sa dozvedáme, že štátnu správu sčasti aj vzďaľujeme od občana preto, lebo časť činností bývalých krajských úradov presúvame na ministerstvo alebo ministerstvá. Ak si pozrieme tlač 271 – vládny návrh zákona, tak rozhodujeme o zákone, na ktorom sa máme uzniesť alebo na ktorom sa vy uznesiete, a ten zákon hovorí napríklad, že občiansky súdny poriadok v § 250 a tak ďalej, sa slová „krajský úrad“ nahrádzajú slovami „obvodný úrad v sídle kraja“. V § 20 toho istého zákona to isté, „krajský úrad“ sa nahrádza „obvodný úrad v sídle kraja“. Zákon o verejných zbierkach to isté, „obvodné úrady“ sa vypúšťajú a nahrádzajú sa slovami „krajské úrady“. Zákon o voľbách do orgánov samosprávy detto. Zákon o obecnom zriadení, takisto sa komplet všetky slová „krajský úrad“ vo všetkých tvaroch nahrádzajú slovami „obvodný úrad v sídle kraja“. Zákon o živnostenskom poistení detto, „Krajský úrad v Bratislave“ sa nahrádza slovami „Obvodný úrad v Bratislave“. Chcem podotknúť to, čo som vravel vtedy v prvom i druhom čítaní, že nejde o žiadne rušenie krajských úradov iba de iure, ale nie de facto. Nejde o žiadne šetrenie, ale ide iba o vyššie náklady preto, lebo každá takáto sranda niečo stojí a je to premaľovávanie tabulí, premaľovanie vizitiek na dverách. Zmena zamestnaneckého pomeru z jedného štátneho orgánu na druhý stojí peniaze, ale pokiaľ vláda nepristúpi k takým pragmatickým krokom, ako je zlučovanie činností alebo vypustenie činností, ktoré sa nemusia robiť, tak len v tom prípade máte šancu znížiť stav administratívy, len v tom prípade máte šancu niečo ušetriť. V takomto kontexte, ako ste tento návrh zákona predložili, je to len marketingový ťah pre občanov, že rušíte zlú administratívu, ale v podstate ju nerušíte, iba ju nazývate inými názvami. Ďakujem.
Štarchoň, Peter, poslanec NR SR (2017-09-14):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré sú pre mňa ako spravodajcu, ktoré vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Grečková, Lea, poslankyňa NR SR (2012-06-26):
Pán predseda, v rozprave vystúpila pani poslankyňa Mezenská, ktorá nepodala žiaden pozmeňujúci návrh, preto, prosím, dajte hlasovať o uznesení, že Národná rada Slovenskej republiky schvaľuje návrh na použitie majetku Fondu národného majetku Slovenskej republiky v roku 2012.
Viskupič, Marián, poslanec NR SR (2020-07-09):
Ďakujem pekne. Zápisnica o výsledku verejného hlasovania o návrhu na voľbu kandidátov na člena Regulačnej rady, ktoré sa konalo 9. júla 2020. Na verejné hlasovanie o návrhu na voľbu kandidátov na člena Regulačnej rady bolo vydaných a poslanci si osobne prevzali 123 hlasovacích lístkov, teda na voľbe bolo prítomných 123 poslancov. Po vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu kandidátov na člena Regulačnej rady všetci poslanci odovzdali hlasovacie lístky. Zo 123 odovzdaných hlasovacích lístkov bolo, bolo 15 neplatných a 108 platných. Podľa platných hlasovacích lístkov overovatelia zistili, že – za pani Silviu Čuntalovú hlasovalo: za 3 poslanci, proti 50, zdržalo sa 55, – za pána Miroslava Dudláka hlasovalo: za 82, proti 2, zdržalo sa 24, – za pána Ignáca Havrana: za 0, proti 49, zdržalo sa 59 a – za pána Vladimíra Jacka: za 79, proti 3, zdržalo sa 26. Na voľbu kandidáta na člena Regulačnej rady je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní boli za kandidátov na člena Regulačnej rady zvolení: pán Miroslav Dudlák a pán Vladimír Jacko. Overovatelia ma týmto poverili oznámiť výsledok hlasovania Národnej rade.
Blaha, Ľuboš, podpredseda NR SR (2023-12-13):
Pani poslankyňa Martina Holečková.
Dubačová, Viera, poslankyňa NR SR (2019-12-04):
Pán kolega Beblavý, áno, absolútne súhlasím, že priniesť akúkoľvek zmenu dôchodkového systému, musí byť táto zmena dokonale pripravená, musí byť veľmi zrozumiteľná a hlavne uveriteľná a uveriteľný musí byť aj celý proces a úmysel. Čo je veľmi dôležité, je však, že priniesť niečo, čo nepomôže tým najchudobnejším, ale, naopak, poškodí to celú našu krajinu, je to veľmi nezodpovedné a zvlášť, ak to ide bez diskusie, bez pripomienkovania, opäť takýmto pokútnym spôsobom v skrátenom legislatívnom konaní, je to podozrivé a nebezpečné. Ďakujem.
V. Veteška, podpredseda NR SR: (2004-07-06):
návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh zákona ste dostali ako tlač č. 764, návrh na jeho pridelenie výborom máte v rozhodnutí č. 780. Dávam slovo poslancovi Jozefovi Burianovi, aby za skupinu poslancov návrh zákona uviedol.